Diari Oficial de la Generalitat Valenciana


Sumari del DOGV 9734, del 28-11-2023 (2023/11470)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica denominada «FV Río Park» i la seua infraestructura d'evacuació, amb una potència instal·lable de 2,4 MW, que s'ubicarà en els termes municipals d'Alacant i Mutxamel. Expedient ATALFE/2022/9/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9734

Data del DOGV
:   28-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11052


Data del document
:   14-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica denominada «FV Río Park» i la seua infraestructura d'evacuació, amb una potència instal·lable de 2,4 MW, que s'ubicarà en els termes municipals d'Alacant i Mutxamel. Expedient ATALFE/2022/9/03. [2023/11843]  
Als efectes que preveuen:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de muntanyes,  
- la Llei 14/2003, de 10 d'abril, de patrimoni de la Generalitat, sobre la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i declaració d'utilitat pública, en concret, de la instal·lació elèctrica que s'indica:  
  
Peticionari: Promosolar Jupiter, SL, NIF C69399298, i amb domicili social al c/ Puente la Alberca, núm. 6, baix - CP 30270 - Lorca (Múrcia).  
Tipus de central elèctrica: central fotovoltaica denominada FV Río Park, amb potència instal·lable de 2,4 MW, incloses les infraestructures d'evacuació.  
Emplaçament grups generadors i infraestructura d'evacuació: polígon 5, parcel·la 55, del terme municipal de Mutxamel (Alacant).  
Emplaçament/ubicació de la línia d'evacuació d'ús exclusiu:  
  
- La parcel·la amb referència cadastral 0315362VH7110F2611VN del terme municipal de Mutxamel (Alacant).  
- Del polígon 2, les parcel·les 156, 171, 174, 177, 179, 9007 i 9012; del polígon 3, la parcel·la 9011, i als carrers de naturalesa urbana carrer Cala del Mojón i carrer Cala Finestrat, del terme municipal d'Alacant.  
  
Serà objecte d'un altre expedient el centre de seccionament i la línia situada en les parcel·les 156 i 158, del polígon 2, del terme municipal d'Alacant, de titularitat del gestor de la xarxa de distribució, I-DE Redes Eléctricas Inteligentes, SAU.  
L'expedient va ser sotmés al tràmit d'informació pública i consultes corresponents per un termini de 15 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A este efecte, es va publicar un anunci en el Diari Oficial de la Generalitat Valenciana el 10 d'agost de 2022, i en el Butlletí Oficial de la Província d'Alacant, el 20 de juliol de 2022.  
  
A causa de les modificacions substancials produïdes en la instal·lació per diferents informes i/o consultes efectuades als organismes/administracions amb béns o drets a càrrec seu afectats per la instal·lació elèctrica, o les al·legacions efectuades, es procedix a esta nova informació pública de la proposta modificada.  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant, de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte. Denominació: «Projecte d'instal·lació solar fotovoltaica FV Río Park, de 2,4 MW (potència instal·lada) mitjançant seguidor 1 eix».  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i l'entorn afectat.  
- Plec general de normes de seguretat en prevenció d'incendis forestals (en projecte).  
- Separates dirigides a:  
• Ajuntament de Mutxamel.  
• Ajuntament d'Alacant.  
• Diputació d'Alacant. Àrea de Carreteres.  
• Confederació Hidrogràfica del Xúquer.  
- Llista de béns i drets afectats (en annex).  
- Memòria justificativa de la utilitat pública.  
Pressupost: 1.019.569,23 €  
Característiques principals:  
Instal·lació fotovoltaica: la central fotovoltaica denominada FV Río Park, de 2,5389 MWp, està composta per un camp generador de 4.030 mòduls fotovoltaics de 630 Wp, mitjançant 89 seguidors a un eix. Estos mòduls fotovoltaics es connecten amb 12 inversors de 215 kW. Això suposa una potència nominal d'inversors de 2.580 kW, però els inversors estaran limitats internament de fàbrica, en conjunt, a una potència de 2.400 kW, i, mitjançant un PPC independent, a 2.200 kW. A través d'una línia subterrània de 20 kV es connectaran els inversors amb un transformador 20 kV/0,8 kV, el centre de transformació amb el centre de protecció i mesura, i este amb el centre de seccionament. La línia d'unió entre el centre de protecció i mesura i el centre de seccionament serà de 1.647 m de longitud i conductor AL HEPRZ1 12/20 kV H16 3x(1x150) mm².  
La connexió de la instal·lació es realitzarà en el nou centre de seccionament de titularitat del gestor de la xarxa. El centre de seccionament s'unirà a través d'una línia subterrània a la xarxa existent d'I-DE Redes Eléctricas Inteligentes, SAU, en les proximitats del suport 412056 (5534672) de la línia 04 - Vallesol de 20 kV de la subestació ST Xixona (20 kV) (que discorre en circuit doble amb la línia 53 Baytal de l'ST Sant Vicent).  
El punt de connexió té afecció al nus de transport Xixona 220 kV.  
  
Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d'energia elèctrica.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 d'agost, del Consell, els projectes amb una potència de generació inferior o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons indica l'article 33 de la llei esmentada. La documentació serà exposada per a consulta pública en l'adreça electrònica següent: http://cindi.gva.es/web/energia/alacant, en castellà, i http://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
I això es fa públic per a coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada https://cindi.gva.es/va/web/energia/alacant, així com dirigir, al servei territorial esmentat, les al·legacions que es consideren oportunes, en el termini de quinze (15) dies comptats a partir de l'endemà de la publicació d'este anunci, les quals es podran presentar via telemàtica en la seu electrònica de la Generalitat, accedint a l'enllaç següent: https://www.gva.es/va/inicio/procedimientos'id\_proc=15227&version=amp, o per qualsevol dels mitjans que indica l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 14 de novembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.